Дума: живея (живе`я)
Значение?
живе`еш, +мин. св. живя`х, +мин. прич. живя`л, +несв.\n#1 Съществувам като жив организъм. _Човек се ражда, живее, умира. Той живя 80 години._\n#2 Съществувам, прекарвам живота си по някакъв начин. _Живея разкошно. Живея в самота. Живея добре. Млад съм, но не съм живял._\n#3 _С какво/от какво._ Прехранвам се, препитавам се. _Живея с една заплата._\n#4 Прекарвам съществуването си; обитавам. _Живея на село. Живея в къща. Живея на хотел. Живея в центъра на града._\n#5 _С кого._ Съществувам съвместно. _Живея с родителите си._\n#6 _С кого._ Намирам се в полови или семейни отношения. _Живях с него 2 години._\n#7 Намирам се в някакъв вид добри или лоши отношения; разбираме се, погаждаме се. _Добре живеем със съседите си. Със снаха си не живеят добре._\n#8 За растения — виреят, за животни — могат да съществуват. _Това дърво не може да живее на север. Това животно живее при топъл климат._\n#9 Целият съм обладан от чувство, мисъл, спомени и под. _Живея с мечти, със спомени._\n__живея си. 1.__ — Прекарвам времето си с удоволствие, за себе си.\n#2 Само +мн. Намираме се в определени отношения и се разбираме добре; погаждаме се.\n* _Живея на чужд гръб._ — Поддържам се с чужди средства.